รัฐบาล ขับเคลื่อนนโนบายรัฐบาลดิจิทัลยกระดับการบริการประชาชนข้าราชการสามารถเบิกจ่ายค่ารักษาพยาบาลตามสิทธิโดยตรงกับกรมบัญชีกลาง ผ่าน “แอปเป๋าตัง”
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยถึงการยกระดับการให้บริการประชาชนตามนโยบายรัฐบาลดิจิทัล ว่า ล่าสุดแอปพลิเคชัน “เป๋าตัง” ได้เพิ่มการบริการแก่ข้าราชการในการเบิกจ่ายเงินสวัสดิการรักษาพยาบาลประเภทผู้ป่วยนอกกับกรมบัญชีกลาง เพื่อเพิ่มความสะดวกและไม่ต้องรอคิว โดยสามารถกดเข้าไปในเมนู “กระเป๋าสุขภาพ” และดำเนินการตามขั้นตอน คือ เลือกเมนูชำระ/เบิกค่ารักษา , เลือกโรงพยาบาลและรายการที่ต้องการใช้สิทธิ และตรวจสอบรายละเอียดและกดปุ่มยืนยันการใช้สิทธิ ทั้งนี้ ในกรณีที่มีค่าใช้จ่ายส่วนเกินข้าราชการสามารถเลือกชำระผ่าน Krungthai NEXT หรือสแกน QR Code ได้ ซึ่งประวัติการทำรายการและรายละเอียดการชำระเงินจะบันทึกอยู่ในเมนูเอกสารทางการเงินสามารถเรียกดูได้ตลอดเวลา ซึ่งถือเป็นการขับเคลื่อนงานภายใต้นโยบายรัฐบาลดิจิทัลเพื่อเพิ่มประสิทธิภาพ ความโปร่งใส และยกระดับงานบริการแก่ประชาชน